Δημήτρης Χατζηισαΐας

Ο Δημήτρης Χατζηισαΐας (γένν. 21 Σεπτεμβρίου 1992) είναι Έλληνας επαγγελματίας ποδοσφαιριστής που αγωνίζεται ως κεντρικός αμυντικός.

 Συλλογική καριέρα 

 Πρώτα επαγγελματικά βήματα 
Το καλοκαίρι του 2011 ο Δημήτρης Χατζηισαΐας μεταγράφηκε από την Ομόνοια Σταυρούπολης στον Βατανιακό, με τη φανέλα του οποίου αγωνίστηκε για 1 χρόνο στη Φούτμπολ Λιγκ 2, σημειώνοντας 19 συμμετοχές. Ακολούθησε μια ακόμη χρονιά στο ίδιο πρωτάθλημα με τον Α.Ο. Γλυφάδας και το καλοκαίρι του 2013 μεταγράφηκε στον Α.Ο. Χανίων, με τον οποίο αγωνίστηκε 1 χρόνο στη Φούτμπολ Λιγκ.

 Πανιώνιος 
Τον Ιούνιο του 2014, ο Πανιώνιος και ο Α.Ο. Χανίων ήρθαν σε συμφωνία για τη μετακίνηση του Χατζηισαΐα στον σύλλογο της Νέας Σμύρνης.

 ΠΑΟΚ 
Στις 29 Ιανουαρίου 2016, ο ΠΑΟΚ επιβεβαίωσε ότι ο Χατζηισαΐας θα ενταχθεί στην ομάδα την 1η Φεβρουαρίου 2016 από τον Πανιώνιο, με το ποσό της μεταγραφής να είναι €1 εκατομμύριο. Υπέγραψε συμβόλαιο για τρία και μισό χρόνια με αποδοχές ύψους των €200.000 ανά έτος. Παρουσιάστηκε στα ΜΜΕ ως παίκτης του ΠΑΟΚ την 1η Φεβρουαρίου και πήρε τον αριθμό 5 στη φανέλα. Έκανε το ντεμπούτο του με τον ΠΑΟΚ στις 7 Φεβρουαρίου, σε μία εκτός έδρας ήττα 1–0 εναντίον του Ολυμπιακού. 

Το πρώτο του γκολ ήρθε ένα μήνα αργότερα με ένα σουτ από μία ασίστ του Δημήτρη Πέλκα στην εκτός έδρας ήττα του ΠΑΟΚ με 2–1 από τον Πανθρακικό. Την επόμενη σεζόν (2016–17) δεν είχε συμμετοχές με την ομάδα, έφτασε, όμως, στην κατάκτηση του Κυπέλλου Ελλάδας (με συμμετέχοντες στον τελικό τον ΠΑΟΚ και την ΑΕΚ). Νικητής ήταν η ομάδα της Θεσσαλονίκης με σκορ 2–1. Αυτός ήταν ο πρώτος τίτλος στην καριέρα του Έλληνα αμυντικού.

 Ατρόμητος 
Την επόμενη χρονιά (2017–18) δόθηκε δανεικός από τον ΠΑΟΚ στον Ατρόμητο Αθηνών για έναν χρόνο. Στην ομάδα του Περιστερίου καθιερώθηκε ως βασικός, πραγματοποιώντας καλές εμφανίσεις, ενώ σκόραρε και μία φορά, με αποτέλεσμα ο δανεισμός του να ανανεωθεί για έναν ακόμη χρόνο, όπου και πάλι αποτέλεσε έναν από τους βασικούς παίκτες της άμυνας. 

 Ρίζεσπορ 
Στις 23 Ιουλίου του 2019, πήρε μεταγραφή στην τούρκικη Ρίζεσπορ με αμοιβή 500.000€, όπου έμεινε μέχρι και το 2021.

 Επιστροφή στον Ατρόμητο 
Στις 2 Ιουλίου 2021 ανακοινώθηκε η επιστροφή του στον Ατρόμητο ύστερα από δύο χρόνια, στον οποίο υπέγραψε συμβόλαιο για τα επόμενα δύο χρόνια.

 Παντζάμπ ΦΚ 
Το καλοκαίρι του 2023, ανακοινώθηκε η απόκτησή του από την Ινδική, ποδοσφαιρική ομάδα, Παντζάμπ ΦΚ, για δύο έτη.

 Εστεγκάλ 
Στην ομάδα από την Ινδία έμεινε για ένα χρόνο και το καλοκαίρι του 2024 ανακοινώθηκε από την Εστεγκάλ, ομάδα από το Ιράν, όπου και έμεινε για έναν χρόνο. 

 Στατιστικά 
 Σεζόν Σύλλογος Πρωτάθλημα Συμμετοχές  Γκολ 2011-12  ΒατανιακόςΦούτμπολ Λιγκ 2 19 0 2012-13  Α.Ο. ΓλυφάδαςΦούτμπολ Λιγκ 2 19 0 2013-14  Α.Ο. ΧανιάΦούτμπολ Λιγκ 39 1 2014-15  ΠανιώνιοςΣούπερ Λιγκ 15 1 2015-16 (α')  ΠανιώνιοςΣούπερ Λιγκ 19 0 2015-16 (β')  ΠΑΟΚΣούπερ Λιγκ 8 1 2016-17  ΠΑΟΚΣούπερ Λιγκ 0 0 2017-18  Ατρόμητος ΑθηνώνΣούπερ Λιγκ 27 1 2018-19  Ατρόμητος ΑθηνώνΣούπερ Λιγκ 28 0 2019-20 (α')  ΡίζεσπορΣούπερ Λιγκ 9 0 2019-20 (β')  Σερκλ ΜπρυζΑ΄ Κατηγορία 8 0 2020-21  ΡίζεσπορΣούπερ Λιγκ 1 0 2021-22  Ατρόμητος ΑθηνώνΣούπερ Λιγκ 1 21 0 2022-23  Ατρόμητος ΑθηνώνΣούπερ Λιγκ 1 31 1 2023-24  Παντζάμπ ΦΚΙ-Λιγκ 21 1 2024-25  Εστεγκάλ Προ Λιγκ Περσικού Κόλπου 17 1Σύνολο2827

 Τίτλοι - Διακρίσεις 
ΠΑΟΚ

 Κύπελλο Ελλάδας: 1 (2016–17)

 Αναφορές 

 Εξωτερικοί σύνδεσμοι 
 Soccerway
 TablesLeague

Κατηγορία:Έλληνες ποδοσφαιριστές
Κατηγορία:Ποδοσφαιριστές Α.Ο. Γλυφάδας
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Α.Ο. Χανιά
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ατρόμητου Αθηνών
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ρίζεσπορ
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Σερκλ Μπρυζ
Κατηγορία:Ξένοι ποδοσφαιριστές στο Βέλγιο
Κατηγορία:Έλληνες ποδοσφαιριστές στο εξωτερικό